Vladimir Pútín , forseti Rússlands , og Volodymyr Zelensky , forseti Úkraínu , hittust í fyrsta sinn á ráðstefnu í París í dag . Vonast er til að á ráðstefnunni verði samþykktar aðgerðir sem geta orðið til þess að deilan á milli ríkjanna tveggja , sem hefur staðið yfir í fimm ár , leysist . Ekki er búist við heildstæðum friðarsamningi á ráðstefnunni , sem þau Emmanuel Macron , forseti Frakklands , og Angela Merkel , forseti Þýskalands , standa fyrir . Diplómatar vonast aftur á móti til þess að traust náist á milli forsetanna tveggja . Þúsundir hafa dáið og ein milljón manna hefur flúið heimili sín eftir að aðskilnaðarsinnar í austurhluta Úkraínu kröfðust sjálfstæðis árið 2014 . Þeir náðu völdum í Donetsk og Lugansk skömmu eftir að Rússar innlimuðu Krímskaga . Ekki verður fjallað um Krímskaga á ráðstefnunni .